Strømgaten

Strømgaten er en sentral bygate i Bergen, og har sitt navn etter Lillestrømmen som inntil 1926 forbandt Store og Lille Lungegårdsvannet.

Gaten går i dag fra Kong Oscars gate til Parkveien. Gaten var anlagt fra midten av 1800-tallet og fikk sitt navn i 1869, da gateløpet førte fra Nygårdsgaten til Lillestrømmen mellom Lungegårdsvannene.

En svingbro (Strømbroen) over Lillestrømmen var tatt i bruk 1867. Strømgaten ble videreført derfra til Kong Oscars gate 1871, fra Nygårdsgaten til Fosswinckels gate 1877, og videre til Nygårdsparken 1889. I bakken fra Allégaten er stigningen mellom 1:5 og 1:6. Lillestrømmen ble gjenfylt 1926, og gaten fikk det kontinuerlige gateløpet den har idag.

Veier i Bergen